
	讻转讜讘 讗讞讚 讗讜诪专 砖砖转 讬诪讬诐 转讗讻诇 诪爪讜转. 讘住讜祝 注专讘讬 驻住讞讬诐 (驻住讞讬诐 拽讻.) 讚专讬砖 诪讬谞讬讛 诪讛 砖讘讬注讬 专砖讜转 讗祝 砖砖讛 专砖讜转 诪砖讜诐 讚讻转讬讘 讜讘讬讜诐 讛砖讘讬注讬 讜讘住讜祝 驻专拽 砖谞讬 讚讞讙讬讙讛 (讚祝 讬讞.) 谞诪讬 讚专砖讬谞谉 诪讛 砖讘讬注讬 注爪讜专 讗祝 讻讜诇谉 注爪讜专讬诐 讜砖诪讗 转专转讬 砖诪注转 诪讬谞讛: 讜讗讬诪转讬 砖讬专爪讛 讬讘讬讗. 讜讛讗 讚讻转讬讘 讻专诪诇 讚讗驻讬' 诪专讞讜拽 诇讗 诪讬讬转讬 诪砖讜诐 讻专诪诇 讛讬讬谞讜 诇诪爪讜讛: 讚诇讬转 诇讛讜 驻讬专讻讗. 讗注''讙 讚讗讬爪讟专讬讱 谞诪讬. 诇专讘讬 砖诪注讜谉 讘''专 讗诇注讝专 诪讛 砖讘讬注讬 专砖讜转 讻讚驻专讬砖讬转 讻讜诇讛讜 砖诪注讬谞谉: 讝讻专 诇诪拽讚砖 讛讜讗. 谞专讗讛 讚讘住驻拽 讞砖讬讻讛 讬讻讜诇 诇讘专讱 讜讗讬谉 爪专讬讱 诇讛诪转讬谉 注讚 砖讬讛讗 讜讚讗讬 诇讬诇讛 讻讬讜谉 砖讛讜讗 住驻讬拽讗 讚专讘谞谉 讜注讜讚 讗讜诪专 讚讗驻讬诇讜 讘讬讜诐 住诪讜讱 诇讞砖讬讻讛 注讚讬祝 诪砖讜诐 转诪讬诪讜转 讻讚讗诪专讬谞谉 诇注讬诇 讜讗讬谉 谞专讗讛 讜讛讬讻讗 讚砖讻讞 诇住驻讜专 讘诇讬诇讛 驻住拽 讘讛''讙 砖住讜驻专 讘讬讜诐 讜讻谉 讛讬讛 谞专讗讛 诪转讜讱 住转诐 诪转谞讬转讬谉 讚住讜祝 驻讬专拽讬谉 (讚祝 注讗.) 讚转谞谉 诪爪讜转讜 讘诇讬诇讛 诇拽爪讜专 讜讗诐 谞拽爪专 讘讬讜诐 讻砖专 讗讘诇 谞专讗讛 诇专''转 注讬拽专 讗讬讚讱 住转诪讗 讚诪转谞讬转讬谉 讚驻专拽 砖谞讬 讚诪讙讬诇讛 (讚祝 讻:) 讜诪讬讬转讬 诇讛 讘住讜祝 驻讬专拽讬谉 (讚祝 注讘.) 讻诇 讛诇讬诇讛 讻砖专 诇拽爪讬专转 讛注讜诪专 讻讜' 讜讚讬讬拽讬谞谉 诪讬谞讛 讚拽转谞讬 诇讬诇讛 讚讜诪讬讗 讚讬讜诐 诪讛 讚讬讜诐 讘诇讬诇讛 诇讗 讗祝 讚诇讬诇讛 讘讬讜诐 诇讗 讜讗诪专讬谞谉 讘专讬砖 诪讜注讚 拽讟谉 (讚祝 讙:) 专''讙 讜讘讬转 讚讬谞讜 谞诪谞讜 注诇 砖诇砖讛 驻专拽讬诐 讛诇诇讜 讜讛转讬专讜诐 讜诪住讬拽 专讘 讗砖讬 讛转诐 讚住讘专 诇讛 讻专讘讬 讬砖诪注讗诇 讚讚专讬砖 诪讛 讞专讬砖 专砖讜转 讗祝 拽爪讬专 专砖讜转 讬爪讗 拽爪讬专 讛注讜诪专 砖讛讜讗 诪爪讜讛 讜讚讞讬讗 砖讘转 讜讻讬讜谉 讚讚讞讬讗 砖讘转 讗讬谉 谞拽爪专 讗诇讗 讘诇讬诇讛 讻讚诪讜讻讞 讘住讜祝 驻讬专拽讬谉 讜注讜讚 讚专讘讬 讬讜讞谞谉 讚讗诪专 (砖诐 讚.) 注砖专 谞讟讬注讜转 讛诇讻讛 诇诪砖讛 诪住讬谞讬 住讘专 诇讛 讻专' 讬砖诪注讗诇 讚讚专讬砖 诪讛 讞专讬砖 专砖讜转 讜讚讞讬 砖讘转 注讜讚 讞砖讬讘 讻讬 讛讗讬 讙讜讜谞讗 讛诇讻转讗 驻住讬拽转讗 讘讛讙讜讝诇 拽诪讗 (讘''拽 拽讘.) 讜讘驻''拽 讚注''讝 (讚祝 讝.) 讙讘讬 讻诇 讛诪砖谞讛 讬讚讜 注诇 讛转讞转讜谞讛 讜诪讬讛讜 讗讬谉 讻诇 讻讱 专讗讬讛 诪砖诐 讚讗讬谉 讛诇讻讛 诇讙诪专讬 讻讗讜转讛 诪砖谞讛 讚拽转谞讬 讛转诐 讜讻诇 讛讞讜讝专 讘讜 讬讚讜 注诇 讛转讞转讜谞讛 讜讗讬谉 讛诇讻讛 讻谉 讻讚诪讜讻讞 讘驻专拽 讛讗讜诪谞讬谉 (讘''诪 注讝:) 讜注讬拽专 诪讬诇转讗 诇讗 住诪讬讱 讛转诐 讗诇讗 讗讛讗 讚讛讜讬 诪讞诇讜拽转 讜讗讞专 讻讱 住转诐 讜诪讛讗 讚诪讜拽讬 讘住讜祝 驻讬专拽讬谉 (讚祝 注讘.) 专讘讬 讗诇注讝专 讘专讘讬 砖诪注讜谉 讚讗诪专 谞拽爪专 砖诇讗 讻诪爪讜转讜 驻住讜诇 讻专' 注拽讬讘讗 讚讗诪专 讻诇 诪诇讗讻讛 砖讗讬 讗驻砖专 讻讜' 讗讬谉 专讗讬讛 讚讗注''讙 讚拽讬讬诪讗 诇谉 讻专''注 讛讗 诪住拽讬谞谉 讛转诐 讚专讘讬 谞诪讬 住讘专 诇讛 讻讜讜转讬讛 注讜讚 驻住拽 讘讛诇讻讜转 讙讚讜诇讜转 砖讗诐 讛驻住讬拽 讬讜诐 讗讞讚 讜诇讗 住驻专 砖讜讘 讗讬谞讜 住讜驻专 诪砖讜诐 讚讘注讬讗 转诪讬诪讜转 讜转讬诪讛 讙讚讜诇讛 讛讜讗 讜诇讗 讬转讻谉:





专讘讬谞讜 讙专砖讜诐

讗转讛 讬讻讜诇 诇讗讜讻诇讛 砖砖转 讬诪讬 讛驻住讞 诪谉 讛讞讚砖 诇驻讬 砖讛讜拽专讘 讛注讜诪专 讘讬讜诐 专讗砖讜谉 [砖诇 讞讜讛"诪] 讜讻转讬讘 讜住驻专转诐 诇讻诐 诪诪讞专转 讛砖讘转 诪讬讜诐 讛讘讬讗讻诐 讬讻讜诇 讬拽爪讜专 讜讬讘讬讗 讛讜讗讬诇 讜讻转讬讘 诪讬讜诐 讛讘讬讗讻诐 讜讗讬诪转讬 砖讬专爪讛 讬转讞讬诇 诇住驻讜专 讗驻讬诇讜 诇讗讞专 讝' 讬诪讬诐. 讜讬住驻专 [讜讬讘讬讗] 讘讬讜诐 砖讬转讞讬诇 诇住驻讜专 讘讬讜诐. 讗讬 诪讚专讘谉 讬讜讞谞谉 讘谉 讝讻讗讬 讚讬诇诪讗 诇讛讻讬 讻转讘 专讞诪谞讗 转住驻专讜 讞诪砖讬诐 讜砖讘注讛 砖讘讜注讜转 转住驻专 诇讱 诇讻讚讗讘讬讬 讗转讗:



转专讬 转谞讗讬 讘转专讗讬 (谞诪讬) 讚讘转专讬转讗 [谞诪讬] 诇讬转 诇讛讜 驻专讻讗:



专' 讬讜住讬 讚拽讗诪专 讜注讜讚 讜专' 砖诪注讜谉 讘谉 讗诇注讝专. 讝讻专 诇诪拽讚砖 讛讜讗 讚拽讗 注讘讚讬谞谉 讜讘讛讻讬 住讙讬讗:



讜讞讻"讗 讘拽谞讬诐 讜讘拽讜诇讞讜转 砖诇 讻专讜讘. 讞讜讘讟讬谉 讗转 讛讚讙谉 诪谉 讛拽砖 诪驻谞讬 砖讛谉 讚讘专 拽诇 讜讗讬谉 诇讛谉 讻讜讘讚:



讻讚讬 砖诇讗 讬转诪注讱. 讜讬讛讗 谞讜讞 诇讛砖讬专 拽诇讬驻转讜:



谞转谞讜讛讜 诇砖注讜专讬诐 砖诇 注讜诪专 诇讗讘讬讘 讻诇讬 砖诇 谞讞砖转 诇专讞讬讬诐 砖诇 讙专讜住讜转 讻讚讬 诇讛砖讬专 拽诇讬驻转讜:



讜讛砖讗专 砖诪讜转讬专 注诇 讛注砖专讜谉 谞驻讚讛 讜讞讬讬讘 讘讞诇讛 诪驻谞讬 砖讙讬诇讙诇 注讬住转讛 讻砖讛讬讗 讞讜诇讬谉 讜驻讟讜专 诪谉 讛诪注砖专讜转 诪驻谞讬 砖诪讬专讜讞 讛讻专讬 讛讬讛 讻砖讛讜讗 讛拽讚砖 讜驻讟讜专:



讗讘讬讘 讝讛 讗讘讬讘 讻诪砖诪注讜 诪谉 讛诪讘讜讻专:





专砖"砖

讙诪专讗 诪讬讜诐 讛讘讬讗讻诐 转住驻专讜 讬讻讜诇 讬拽爪讜专 讜讬讘讬讗 讜讗讬诪转讬 砖讬专爪讛 讬住驻讜专 讻讜'. 讜注驻专砖"讬. 诪讝讛 谞专讗讛 讚讘驻讚讬讜谉 讛讘谉 讚讻转讬讘 诪讘谉 讞讚砖 转驻讚讛. 讘讗诪转 讛讻讜讜谞讛 讚诪讗讝 讛讜讻砖专 诇驻讚讜转讜 诪转讬 砖讬专爪讛 讜讬讜转专 诪讝讛 诪爪讬谞讜 讘砖讘转 (拽诇讘) 讚讗讬 诪讞讚 讛"讗 讻讜' 讗讘诇 诪砖诪讬谞讬 讜讗讬诇讱 讝诪谞讬' 讛讜讗 注"砖. 专拽 诪砖讜诐 讝专讬讝讬谉 诪拽讚讬诪讬谉 诇诪爪讜转. 诪爪讜讛 诇驻讚讜转讜 讘讜 讘讬讜诐 讜讻"讻 讛专讗"砖 讘专讬砖 讛诇讻讜转 驻讚讬讜谉 讘讻讜专 诪砖讜诐 讚专砖讛 讚讜砖诪专转诐 讗转 讛诪爪讜转 诪爪讜讛 讛讘讗讛 诇讬讚讱 讗诇 转讞诪讬爪谞讛. 讜讻"讛 讘讟讜砖"注 住讬' 砖"讛 住讬"讗. 讜讚诇讗 讻诪讜 砖专讗讬转讬 诇诪讞讘专 讗讞讚 砖讻' 砖注讜讘专 讘注砖讛 讗诐 诇讗 驻讚讗讜 讘讜 讘讬讜诐. 讜讗讜诇讬 诇拽讞 讝讛 诪讛讗 讚诪砖谞讬 专讘 砖砖转 讘讘讻讜专讜转 (专"讚 讬讙) 诇讜诪专 砖讗讬谞讜 注讜讘专 注诇讬讜 讜驻专砖"讬 注讚 砖诇砖讬诐 讬讜诐 诪讻讗谉 讜讗讬诇讱 注讜讘专 讜注"讻 讗转讬讗 讻专"讗 砖诐 讚诪拽讬砖讜 诇讘讻讜专 讗讚诐 注"砖. 讜注讬' 讘讘"讬 讜讘讛讙专"讗 讘讬讜"讚 专"住 砖讻"讗. 讜诪砖诪注 讚讘讘讻讜专 讗讚诐 诇讻"注 注讜讘专. 讗讘诇 讝"讗 讚讚讜拽讗 讘讘讻讜专 讘讛诪讛 讟诪讗讛 讚讻转讬讘 讘讬讛 讜讗诐 诇讗 转驻讚讛 讜注专驻转讜 讜讬诇讬祝 专"讗 诪讛讬拽砖讗 讚讛讗讬 讜讗诐 诇"转 讛讬讬谞讜 讘讝诪谉 驻讚讬讬转 讘讻讜专 讗讚诐. 讜讗讝 诪讜讟诇 注诇讬讜 讛诪"注 讚讜注专驻转讜 诪讬讚 讜讗诐 诇讗 驻讚讗讜 讗讝 讜诇讗 注专驻讜 注讜讘专 讘诪"注 讚讜注专驻转讜. 讜注讬' 讘讻"诪 驻讬"讘 诪讛诇讻讜转 讘讻讜专讬诐 讛诇"讜. 讜谞"诇 注讜讚 专讗讬讛 诪讚讗诪专讬' 讘讘"诪 (拽讘 讘) 讙讘讬 砖讜讻专 讘讬转 讗讬 诇讗讞专 讝诪谞讜 转谞讬谞讗 讻讜' 诇讗讞专 砖诇砖讬诐 讬讜诐 讘讞讝拽转 砖谞驻讚讛 讻讜'. 讜讗诐 讗讬转讗 讚注讜讘专 讘注砖讛 谞讬诪讗 讚讛转诐 讛"讟 讚讞讝拽讛 讗讬谉 讗讚诐 注讜讘专 讘注砖讛 讻讚讗诪专讬' 砖诐 (拽讬讘 讘) 讞讝拽讛 讗讬谉 讘注讛"讘 注讜讘专 诪砖讜诐 讘诇 转诇讬谉. 讗讘诇 砖讻讬专讜转 拽专拽注 讗讬谞讜 注讜讘专 注诇 讘诇 转诇讬谉 讻讚讗讬转讗 讘讞讜"诪 专"住 砖诇"讟. 讜诇讻谉 谞"诇 讘讗诐 讛讗讘 讘讚专讱 砖诇讗 讘诪拽讜诐 讛转讬谞讜拽 讜讛讙讬注 讬讜诐 诇"讗 诇讗 讬驻讚谞讜 讘讗砖专 讛讜讗 砖诐. 讗祝 讚讗讬讻讗 专讜讘讗 讚专讜讘 谞砖讬诐 讜诇讚 诪注诇讬讗 讬诇讚谉 讜讗讬讻讗 谞诪讬 讞讝拽转 讞讬. 讛讗 拽讬"诇 讚诇讗 住诪讻讬谞谉 讗讞讝拽讛 讛讬讻讗 讚讗讬讻讗 诇讘专讜专讬 讜讛讻讗 讗讬讻讗 讞砖砖 讘专讻讛 诇讘讟诇讛. 讗诪谞诐 诇驻诪砖"讻 讛诪"讗 讘住讬' 转诇"讝 住拽"讚 注"砖 诇"爪 诇讘专讜专讬 讘讻讛"讙 讜讻砖"讻 讛讻讗 讚讗讬讻讗 讞讝拽转 讞讬. 讜讻谉 诇驻诪砖"讻 砖诐 讘住"讚 诇"爪 诇讘专讜专讬 讛讻讗 注"砖. 诪"诪 讻讬讜谉 讚讞讝讬谞谉 讚讞砖讜 讘讝讛 诇讚讘专讬 专砖讘"讙 讘诪转 讛讜诇讚 讘转讜讱 砖诇砖讬诐 讚讘注讬' 讞诇讬爪讛 讘讗砖转 讬砖专讗诇. 讜讻谉 讘注讙诇 砖谞砖讞讟 讘转讜讱 砖诪讜谞讛 讚讗住讜专 诪讟注诐 讚讛讜讬讗 诪讬注讜讟 讛诪爪讜讬 讻诪砖"讻 讛转讜住' 讘讬讘诪讜转 (诇讜 讘) 诇诪讛 讬讻谞住 讘住驻拽 讘专讻讛 诇讘讟诇讛. 讬诪转讬谉 注讚 砖讬讘讜讗 诇讘讬转讜 讻讬讜谉 讚讗讬谉 讘讝讛 讘讬讟讜诇 诪爪讜讛 讻诇诇. 专拽 诪爪讜讛 讚讝专讬讝讬谉. 讜专讗讬转讬 讘谞讜"讘 诪"转 讞诇拽 讬讜"讚 住讬' 拽驻"讝 砖讻' 讚讗讬谉 诇讜诪专 讘讻讙讜谉 讝讛 讚专讜讘 讜诇讚讜转 讗讬谞谉 谞驻诇讬诐 诪砖讜诐 讚拽讬"诇 讻砖诪讜讗诇 讚讗讬谉 讛讜诇讻讬谉 讘诪诪讜谉 讗讞专 讛专讜讘. 讜讝讛 诇讗 谞"诇 讚讛讗 讞讝讬谞谉 讚讞讬讬讘讛 转讜专讛 讘谞讜讙祝 讗砖讛 讛专讛 诇砖诇诐 讚诪讬 讜诇讚讜转. 讜讬"诇 讚砖讗谞讬 讛转诐 讛讜讗讬诇 讚注讘讚讬 讗讬谞砖讬 诇拽谞讜转 讛讜诇讚讜转 注诇 讛住驻拽 讗"讻 注讻"驻 讬砖 诇讛谉 砖讬讜讜讬 讚诪讬诐:

